יהודה נג'אר

הרב יהודה נאג'אר (סביב ה'תק"י, 1750 - סביב ה'תקצ"ה, 1835) היה דיין, רב ופרשן בתוניס, מחבר ספרים.

 ביוגרפיה 
נולד בתוניס לאביו רבי יעקב. למד אצל רבי אברהם כייאט. וכן תלמיד חבר של רבי יוסף זרקא, ושל רבי יצחק לומברוזו. לימים כיהן כחבר בבית דינו של גיסו רבי יצחק טייב. עסק גם בתורת הקבלה.ראו שמחת יהודה, חידושים למסכת סופרים פרק כ הלכה ה; ושם חידושים למסכת עבדים פרק ג אות ב. תקופה קצרה התפרנס מחנות שניהל יחד עם עמיתו הרב יצחק טייב, ולאחר מכן מכר את חנותו, ונתמך על ידי הגביר ישועה נטף.ראו ספר 'תולדות חכמי תונס', עמ' קסט-קע. ככל הנראה, רבי יהודה שימש כר"מ בישיבה בתוניס,ראו למודי ה' דף ה; שמחת יהודה דף פד. ובין תלמידיו נמנה ר' שלמה שמאמא.בגדי שש, ליוורנו תרכ"ו, דף קמ"ח ע"א לצד עיונו בלימודו, ניכרת מידת בקיאותו, עד שהעיר על מפרשי הגמרא האחרונים שנעלם מהם גמרא מפורשת או מדרש מפורש.ראו י. ש. שפיגל, מבוא לספר 'למודי ה', מהד' זיכרון אהרן עמ' 7. נשא ונתן בהלכה עם הרב חיד"א.ראו 'חיים שאל' סימן נ. 

חיבר ספרים רבים. ספריו נלמדו בקרב חכמי תוניס עוד בחייו, והרב קיבל הערות מחביריו על מה שהדפיס בספריו, ולעיתים חזר בו.ראו אהלי יהודה דף קכד; שם קכו, א; אלפי יהודה דף לז; למודי ה' קא, ב.  עסק בהגהה וסייע בהוצאת ספרים רביםכגון: ספר שופריה דיעקב, בני יוסף, ברית יעקב, סם חיים, נוה שלום, בגדי אהרן ועוד.  כמו כן הסכים לספרים רבים בשנת תקצ"ב חתום על פסק דין.מעשה ב"ד, ליוורנו ה'תרע"ה, דף ט' ע"ב ודף מ"ח ע"ב  נפטר בסביבות שנת ה'תקצ"ה. 

 שבחיו 
רבי חיים פלאג'י מכנהו:  ובמקום אחר קורא לו . גם רבי חיים בנימין פונטרימולי מכנהו בתואר הרב המפורסם.פתח הדביר, סימן ערה

 משפחתו 
נישא לבתו של רבי יצחק טייב. בנו היה ר' יעקב. הוא מביא חידושים רבים בספרו מאחיו, ר' שמואל.
ממוזער|שער ספר למודי ה

 ספריו 
 אהלי יהודה (תקפ"ג) על הספרי.
 שבות יהודה (ליוורנו תקס"א) על המכילתא
 מועדי ה' (ליוורנו תקס"ח) פירוש לסמ"ג
 לימודי ה' (ליוורנו תקמ"ז) הכולל 240 מערכות של עיון ופלפול למדני. הספר נדפס פעמים רבות, בלמברג ה'תרמ"א, למברג ה'תרנ"ט ועוד כמה פעמים בדפוס צילום. נדפס ב-2021 על ידי מכון זכרון אהרן
 אלפי יהודה (ליוורנו תקנ"ד) - על מסכת שבועות
 שמחת יהודה, חגי יהודה (פיסא תקע"ו) על מסכתות קטנות

 לקריאה נוספת 
 רפאל בנימין הכהן, מלכי תרשיש עמודים ריד–רטז
 יעקב שמואל שפיגל, הרב יהודה נאג'אר, בתוך:שמחת יהודה, חגי יהודה, ירושלים: ה'תשע"ב, עמ' 3; מבוא לספר 'למודי ה" מהד' זיכרון אהרן, תשפ"א.

 קישורים חיצוניים 









הערות שוליים

קטגוריה:רבנים תוניסאים